El Poliesportiu acull aquests dies Expo-Elijove
28 de desembre de 2022

El Poliesportiu de l'Eliana està acollint aquests dies Expo-Elijove. Una proposta de la regidoria de Joventut que ofereix, del dimarts 27 al dijous 29 de desembre, una àmplia varietat d'activitats d'oci gratuïtes i saludables per a aquests dies de vacances nadalenques.

S'espera que més de 300 participants passen aquests dies a gaudir de la zona gaming, circuit iwat, Mario Kart o scape room, del espai de begudes saludables, a més de biblio-còmic i jocs de taula, exhibicions, jocs de resolució d'enigmes o làser combat. Dins de la programació, les i els joves podran demostrar el seu nivell gaudint de tornejos o jugant a títols populars com el FIFA, Clash Royal, Multiversus, Fall Guys, Fortnite, Brawl Stars o Just Dance.

Els joves d'entre 12 i 30 anys interessats a participar encara podran fer-ho aquesta vesprada, de 16 a 20 hores, on a més s'oferirà un berenar i demà dijous de 10 a 14 hores, podran gaudir, a més, d'una exhibició canina de la Policia Local de Riba-roja de Túria.

El primer edil Salva Torrent, que ha visitat aquest matí l'esdeveniment, ha destacat l'àmplia oferta de l'Ajuntament durant l'any dirigida especialment a aquesta població com les beques, el curs de monitor o monitora de temps lliure (MAT) o les celebracions d’Elifest el mes d'octubre passat, el festival i concerts en valencià del passat novembre o la recent obertura de la nova Sala d'Estudis durant 16 hores al dia durant aquest període d'exàmens.